DĖL SVEIKATOS APSAUGOS PROGRAMOS NAUJOS MEDICININĖS ĮRANGOS ĮSIGIJIMO ŠILALĖS RAJONO SVEIKATOS PRIEŽIŪROS ĮSTAIGOSE, PASLAUGAS TEIKTI NEDISKRIMINUOJANT LYČIŲ PRIEMONĖS LĖŠŲ SKYRIMO

2017 m. gegužės 11 d. Nr. DĮV-578

Šilalė

# Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Šilalės rajono sveikatos priežiūros paslaugų prieinamumo gerinimo ir teikiamų sveikatos priežiūros paslaugų modernizavimo rėmimo programa, patvirtinta Šilalės rajono savivaldybės tarybos 2015 m. gruodžio 18 d. sprendimu Nr. T1-302 „Dėl Šilalės rajono sveikatos priežiūros paslaugų prieinamumo gerinimo ir teikiamų sveikatos priežiūros paslaugų modernizavimo rėmimo programos patvirtinimo“, atsižvelgdamas į Šilalės rajono savivaldybės administracijos direktoriaus 2016 m. vasario 4 d. įsakymu Nr. DĮV-188 „Dėl Šilalės rajono sveikatos priežiūros paslaugų prieinamumo gerinimo ir teikiamų sveikatos priežiūros paslaugų modernizavimo rėmimo programos paraiškų atrankos komisijos“ sudarytos Šilalės rajono sveikatos priežiūros paslaugų prieinamumo gerinimo ir teikiamų sveikatos priežiūros paslaugų modernizavimo rėmimo programos paraiškų atrankos komisijos 2017 m. gegužės 5 d. posėdžio protokolą Nr. 1:

1. S k i r i u iš Sveikatos apsaugos programos Naujos medicininės įrangos įsigijimo Šilalės rajono sveikatos priežiūros įstaigose, paslaugas teikti nediskriminuojant lyčių, priemonės (04.02.01.03) lėšų įstaigoms 40000 eurų:

|  |  |  |  |
| --- | --- | --- | --- |
| Eil.  Nr. | Vykdytojas | Programos pavadinimas | Suma (eurais) |
| 1. | VšĮ Šilalės rajono ligoninė | Asmens sveikatos priežiūros paslaugų kokybės ir prieinamumo gerinimas Viešojoje įstaigoje Šilalės rajono ligoninėje | 18400 eurų  60-70 litrų garo sterilizatoriaus bei rotacinio užlydumo prietaisui įsigyti bei Uretrocistoskopinės sistemos įsigijimui |
| 2. | VšĮ Kaltinėnų PSPC | VšĮ Kaltinėnų pirminės sveikatos priežiūros centro teikiamų paslaugų modernizavimas 2017 metais | 6000 eurų elektrokardiografo įsigijimui ir bekontakčio tonometro įsigijimui |
| 3. | VšĮ Šilalės PSPC | Šilalės rajono savivaldybės tiesiogiai stebimo trumpo tuberkuliozės gydymo kurso paslaugų teikimo kabinetui reikalingos įrangos įsigijimas, e. sveikatos sistemos įdiegimas ir pritaikymas, VšĮ Šilalės PSPC bei medicininės įrangos modernizavimas | 1000 eurų baktericidinės lempos svarstyklių suaugusiems ir kraujospūdžio aparatams įsigyti |
| 4. | VšĮ Pajūrio ambulatorija | Lauko laiptų remontas, šlapimo analizatoriaus ir sterilizatoriaus įsigijimas | 6600 eurų šlapimo analizatoriaus ir sterilizatoriaus įsigijimui |
| 5. | UAB „Ambulansas“  Šilalės greitosios medicinos pagalbos stotis | Šilalės greitosios medicinos pagalbos stoties infrastruktūros atnaujinimas, diegiant šiuolaikines medicinos technologijas | 8000 eurų diagnostinės aparatūros, gyvybės funkcijų palaikymo, stabilios būklės užtikrinimo priemonių įsigijimui |

# 2. N u s t a t a u, kad Programos vykdytojai:

2.1. per 10 darbo dienų nuo informacijos apie skirtas lėšas gavimo pateikia Šilalės rajono savivaldybės administracijos direktoriui 2 egz. paruoštą Programos lėšų naudojimo sutartį ir detalizuotą Programos sąmatą (sutarties 1 priedas);

2.2. skirtas lėšas naudoja pagal tikslinę paskirtį, vadovaudamasis Lietuvos Respublikos viešųjų pirkimų įstatymu, kitais teisės aktais bei pasirašytomis sutartimis. Už lėšų teisingą panaudojimą programos vykdytojas atsako teisės aktų nustatyta tvarka.

2.3. programai pasibaigus, bet ne vėliau kaip iki einamųjų metų gruodžio 20 dienos pateikia Šilalės rajono savivaldybės administracijos Buhalterinės apskaitos skyriui (314 kab.) Biudžeto sąmatos įvykdymo ataskaitą (sutarties 2 priedas) ir lėšų panaudojimo pateisinamųjų dokumentų kopijas.

# 3. T v i r t i n u Lėšų naudojimo sutarties formą (pridedama).

4. P r i p a ž į s t u netekusiu galios Šilalės rajono savivaldybės administracijos direktoriaus 2016 m. balandžio 22 d. įsakymo Nr. DĮV-699 „Dėl Šilalės rajono sveikatos priežiūros paslaugų prieinamumo gerinimo ir teikiamų sveikatos priežiūros paslaugųmodernizavimo rėmimo programos lėšų paskirstymo“ 3 punktą.

5. P a v e d u paskelbti šį įsakymą Savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Direktorius Raimundas Vaitiekus

SUDERINTA SUDERINTA SUDERINTA

|  |  |  |
| --- | --- | --- |
| Teisės ir viešosios tvarkos skyriaus kalbos tvarkytoja  Aldona Špečkauskienė  2017-05- | Teisės ir viešosios tvarkos skyriaus vyriausioji specialistė  Regina Kvederienė  2017-05- | Buhalterinės apskaitos skyriaus vedėja  Ona Bubelaitė  2017-05- |

|  |  |  |
| --- | --- | --- |
| Parengė |  |  |
| Savivaldybės gydytoja  Dalė Briedienė  2017-05- |  |  |